Raforka er lífæð annarra mikilvægra innviða og sérstaklega er mikilvægt að unnt sé að halda uppi nauðsynlegri virkni raforkukerfisins á neyðartímum. Stærstu aðilarnir, sem standa að raforkukerfinu hafa byggt upp viðbúnað til að bregðast við slíkum aðstæðum. Þeir eiga aðild að neyðarsamstarfi á Íslandi ásamt fulltrúum yfirvalda og tengjast neyðarsamstarfi Norðurlandanna, eins og kveðið er á um í raforkulögum, nr. 65/2003. Raforkukerfið (og einstakir hlutar þess) telst til grunninnviða og varða því þjóðaröryggi. Helstu þættir raforkukerfisins eru raforkuflutningur, vinnsla og dreifing. Raforkukerfið byggist á flutningskerfinu sem rekið er á 33-220kV-spennu, dreifikerfinu sem rekið er á 380V-132kV-spennu og orkuvinnslu í vatnsafls- og jarðgufuvirkjunum. Raforkukerfið er eyja og ótengt kerfum annarra landa, ólíkt því sem gerist annars staðar í Evrópu þar sem raforkuflutningskerfi eru víða samtengd. Því er ekki unnt að grípa til innflutn- ings á raforku komi upp tímabundinn skortur á ákveðnum svæðum. Meginflutningskerfið er almennt hringtengt, nema á Suðurnesjum, Vestfjörðum, Norð- austurlandi og öðrum smærri stöðum. Svæðisflutningskerfi tengjast því en þau eru þó ekki öll hringtengd. Þannig er unnt að flytja raforku milli landshluta og veldur það ekki stórfelldum truflunum þótt einn hluti kerfisins falli úr rekstri. Flutningur er þó háður takmörkunum í flutningskerfinu sem kemur í veg fyrir að unnt sé að flytja umframorku frjálst á milli land- svæða. Vegna uppbyggingar kerfisins (hringtengingar loftlína) geta ógnir í einum landshluta haft áhrif á landsvísu auk svæðisbundinna áhrifa. Atburðir sem ógna fjarskiptakerfinu þ.e. ljósleiðarakerfi orkustjórnkerfisins geta haft keðjuverkandi áhrif á raforkukerfið. Ekki verður séð að atburðir sem ógna öðrum mikilvægum innviðum hafi slík áhrif. Ógnir sem valda raforkuskorti hafa áhrif á aðra mikilvæga samfélagsinnviði þar sem raforka er undirstaða virkni allra mikilvægra samfélagsinnviða. Líta ber heildstætt á öryggi raforkukerfisins hér á landi og því er varasamt að skilgreina einstaka þætti raforkukerfisins, þ.e. raforkuflutning, vinnslu og dreifingu, út frá þjóðaröryggi og aðra ekki. Er þannig sérstaklega fjallað um orkukerfið í stefnu stjórnvalda í almannavarna- og öryggismálum ríkisins. Virkni allra þessara þátta er forsenda þess að tryggja afhendingar- öryggi raforku hér á landi. Hins vegar verður ekki fram hjá því litið að stjórnkerfi raforkukerfisins hefur sérstöðu og er forsenda þess að unnt sé að tryggja afhendingaröryggi raforku. Misbrestur á því getur haft áhrif á alla samfélagsinnviði þar sem þeir eru allir háðir raforku á einhvern hátt. Þá getur veruleg skerðing á raforku til stórnotenda haft í för með sér mjög alvarleg áhrif á hagkerfið, þar sem hún getur valdið miklu fjárhagslegu tjóni fyrir samfélagið og viðkomandi fyrirtæki. Örugg fjarskipta- og upplýsingatæknikerfi skipta sköpum fyrir tryggan rekstur raforku- kerfisins, bæði rekstur flutningskerfisins og við kerfisstjórnun. Orkufjarskipti hf., í eigu Landsnets og Landsvirkjunar (bæði í eigu íslenska ríkisins), reka sérstakt öruggt fjarskipta- kerfi fyrir raforkukerfi fyrirtækjanna. Netvarnir og viðbúnaður til þess að bregðast við netógn- um vegur æ þyngra í virkni raforkukerfisins. Landsnet gegnir lykilhlutverki í að tryggja orkuöryggi á landsvísu. Raforkuflutnings- kerfinu er stýrt miðlægt frá stjórnstöð Landsnets. Stjórnstöðin notar orkustjórnunarkerfið og fjarskiptakerfi Orkufjarskipta til að fylgjast með stöðu á línum og tengivirkjum meginflutningskerfisins og samhæfir aðgerðir í tengslum við truflanir og viðgerðir á flutnings- kerfinu. Þá eru flestar virkjanir Landsvirkjunar tengdar stjórnstöðinni og hægt að fjarstýra þeim þaðan. Stjórnstöðin gegnir því mikilvægu hlutverki í stýringu og viðbrögðum í vá eða þegar truflanir verða að halda kerfinu í jafnvægi á landsvísu. Ef stjórnstöðin yrði óstarfhæf mundi